**RAZDJEL: 060**

**GLAVA: 06035**

**NAZIV: HRVATSKA AGENCIJA ZA POLJOPRIVREDU I HRANU**

**OBRAZLOŽENJE OPĆEG DIJELA FINANCIJSKOG PLANA 2023. – 2025.**

Sukladno članku 36. novog Zakona o proračunu (NN 144/21) proračunski i izvanproračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana. U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

Obrazloženje općeg dijela financijskog plana korisnici izrađuju u word dokumentu, u fontu Times New Roman, veličina slova 12. U gornjem dijelu obrazloženja potrebno je navesti šifru i naziv korisnika, a obrazloženje se daje prema sljedećim kategorijama:

**PRIHODI I PRIMICI**

Ukupno planirani prihodi poslovanja u 2023. godini iznose 124.998.883 KN/16.590.202 EUR, u 2024. godini iznose 121.985.375 KN/ 16.190.241 EUR; u 2025. godini iznose 120.884.850 KN/16.044.177 EUR.

Struktura prihoda Hrvatske agencije za poljoprivredu i hranu je:

Izvor 11 – u 2023. Prihodi iz nadležnog proračuna i od HZZO-a temeljem ugovornih obveza iznose 94.054.213 KN/12.483.139 EUR; u 2024. godini 95.339.713 KN/12.653.754 EUR i u 2025. godini 95.601.713 KN/12.688.527 EUR.

Izvor 12 – u 2023. Prihodi iz nadležnog proračuna i od HZZO-a temeljem ugovornih obveza iznose 354.000 KN/46.984 EUR; u 2024. godini 147.500 KN/19.577 EUR i u 2025. godini 147.500 KN/19.577 EUR.

Izvor 31 – u 2023. Prihodi od prodaje proizvoda i robe te pruženih usluga i prihodi od donacija planirani su u iznosu od 4.144.600 KN/ 550.083 EUR; u 2024. godini u iznosu od 4.144.600 KN/ 550.083 EUR te u 2025. godini u iznosu od 4.144.600 KN/ 550.083 EUR. Prihodi se odnose na obavljanje djelatnosti istraživanja u području poljoprivrednih proizvoda, odnosno samostalno obavljanje znanstvene, stručne i općekorisne funkcije za Republiku Hrvatsku kada je neophodno da se proizvede određena količina poljoprivrednih proizvoda. Prodaju se poljoprivredni proizvodi koji se javljaju kao viškovi nakon provođenja stručnih istraživanja. Vrijednosno najznačajniji prihodi su ostvareni od prodaje kukuruza merkantilni i soja merkantilna. Prihodi se odnose i na prihode koje Agencija ostvaruje od obavljanja usluga na tržištu i po tržišnim uvjetima i koji se ne financiraju iz proračuna. Prihodi nastaju od laboratorijskih analiza, izlaska stručnih osoba na teren, nadzora nad sjemenskom proizvodnjom, nadzora nad nasadima i drugih uslužnih djelatnosti iz djelokruga Agencije. Vrijednosno najznačajniji prihodi ostvario je Centar za sjemenarstvo i rasadničarstvo te Centar za tlo za analize tla.

Izvor 43 – u 2023.godini te projekcijama za 2024. i 2025. godinu Prihodi od upravnih i administrativnih pristojbi, prihodi po posebnim propisima i naknada, Ostali prihod za posebne namjene planiran je u iznosu od 18.500.000 KN/2.455.372 EUR. Agencija naplaćuje prihode obavljanjem javnih ovlasti po Zakonu o sjemenu, sadnom materijalu i priznavanju sorti poljoprivrednog bilja; Zakonu o zaštiti biljnih sorti; Zakonu o veterinarstvu; Zakonu o uzgoju domaćih životinja, Zakonu o poljoprivredi, Zakonu o biljnom zdravstvu, Zakonu o službenim kontrolama; Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja; Zakonu o održivoj uporabi pesticida.

Izvor 51 – Pomoći EU. Planirani prihodi odnose se na uplate od strane EFSA-e za provođenje projekata u iznosu od 1.348.550 KN/178.983 EUR u 2023. godini te prihodi u iznosu od 392.000 KN/52.027EUR u projekcijama za 2024. i 2025. godinu. U 2023. godini očekuje se prihod po zadnjem predanom izvješću za provođenje projekta Program prekogranične suradnje Mađarska – Hrvatska – INTERREG – prekogranična vinska tura te prijenos sredstava partnerima na projektu.

Izvor 52 – Ostale pomoći, planirani su prihodi Tekući prijenosi između proračunskih korisnika istog proračuna temeljem prijenosa EU sredstava; Tekući prijenosi između proračunskih korisnika istog proračuna; Tekuće pomoći od ostalih subjekata unutar općeg proračuna; Tekuće pomoći od institucija i tijela EU - refundacije putnih troškova u iznosu od 2.962.161 KN/393.146 EUR u 2023. godini; te u projekcijama za 2024. i 2025. godini u iznosu od 531.387 KN/70.527 EUR. Agencija prihode ostvaruje za poticaje, uplaćene od strane APPRRR, za aktivnosti Centra za sjemenarstvo i rasadničarstvo na Pokušalištu Osijek i aktivnosti Centra za voćarstvo i povrćarstvo na aktivnosti Pokušalište zavoda za voćarstvo. Prihodi se planiraju i za provođenje aktivnosti Biljni genetski izvori te Životinjski genetski izvori (Mjera 10.2) temeljem provedenih natječaja. Planiraju se prihodi vezani uz refundaciju nacionalnog sufinanciranja provođenja EU projekata.

Izvor 559 – Ostale refundacije iz sredstava EU planiran je u iznosu od 442.500 KN/ 58.730EUR u 2023. godini te u istom iznosu i u projekcijama za 2024. i 2025. godinu. Prihodi se odnose na EU komponentu provođenja aktivnosti Otkrivanje i dijagnosticiranje štetnih organizama u Centru za zaštitu bilja.

Izvor 563 - Europski fond za regionalni razvoj (EFRR) – u 2023. godini planiran je iznos od 719.184 KN/95.452 EUR i odnosi se na provođenje projekta AGROEKOTEH, CROVIZONE i APPLERESIST. Projekti završavaju u 2023. godini.

Izvor 581 – Mehanizam za oporavak i otpornost – Zajednička provedba investicije C1.5. R2-I2 Programa trajnog praćenja stanja (monitoring) poljoprivrednog zemljišta unutar reforme C1.5. R2 Unaprjeđenje sustava za restrukturiranje poljoprivrednog zemljišta i komasaciju, podkomponente C1.5. Nacionalnog plana oporavka i otpornosti 2021. – 2026., na način da je nositelj investicije Ministarstvo, a za provedbu navedene investicije nadležan je HAPIH. Plan na izvoru 581 Mehanizam za oporavak i otpornost iznosi 2.473.675KN/328.313EUR, a sukladno prijavljenim i prihvaćenim troškovima provedbe aktivnosti te 2.487.675KN/330.171 EUR u 2024. godini i 1.125.150 KN/149.333 EUR u 2025. godini.

Agencija u svom financijskom planu ne planira primitke i izdatke.

**RASHODI I IZDACI**

Ukupno planirani rashodi u 2023. godini odnose se na rashode poslovanja i rashode za nabavu nefinancijske imovine u iznosu od 113.231.804 KN/16.862.841 EUR; u projekcijama za 2024. godinu rashodi poslovanja i rashodi za nabavu nefinancijske imovine planirani su u iznosu od 112.982.827 KN/16.231.279 EUR i u projekcijama za 2025. godinu rashodi poslovanja i rashodi za nabavu nefinancijske imovine planirani su u iznosu od 111.882.302 KN/16.071.278 EUR. Vrijednosno najznačajniji rashodi odnose se na aktivnost Administracija i upravljanje unutar koje se financiraju plaće svih djelatnika Agencije te rashodi Centra za vinarstvo, vinogradarstvo i uljarstvo, Centra za zaštitu bilja, Centra za sjemenarstvo i rasadničarstvo, Centra za tlo, Centra za sigurnost hrane, Ureda ravnatelja te Sektora za podršku poslovnim procesima i samostalnih službi. Unutar aktivnosti Opremanje i Informatizacija financiraju se sve nabave dugotrajne imovine Agencije.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne godine odnosi se na neutrošene vlastite i namjenske prihode, te na prihode pomoći EU i Ostale pomoći kao i na prihod od prodaje dugotrajne imovine. Sukladno Odluci o prijenosu naplaćenih, a neutrošenih prihoda iz prethodnih godina te kada bude poznat stvarni iznos neutrošenih, a naplaćenih sredstava isti se prenosi i uključuje u proračun slijedeće godine i koristi se za podmirenje tekućih obveza, kao i za unapređenje i razvoj Agencije. Namjenski prihod koristi se za financiranje ustrojstvenih jedinica Agencije koji prihod ostvaruju sukladno posebnim propisima, dok se vlastiti prihod koriste sukladno Pravilniku o mjerilima i načinu korištenju vlastitih prihoda. Prihodi po izvorima 51 i 52 koriste se za provođenje projekata. Prijenos je planiran u iznosu od 500.000 KN/66.361 EUR na izvoru 31 za proračun 2023. i projekcije za 2024. i 2025. godinu. Na izvoru 43 planiran je prijenos u iznosu od 3.265.604 KN/433.420 EUR u proračun 2023. godine te je planiran prijenos u iznosu od 921.248 KN /122.271 EUR na izvorima 51 i 52.

**UKUPNE I DOSPJELE OBVEZE**

U ovom dijelu svaki proračunski i izvanproračunski korisnik treba prikazati stanje ukupnih i dospjelih obveza korisnika na dan 31. prosinca prethodne godine i na dan 30. lipnja tekuće godine. Tražene podatke potrebno je iskazati na sljedeći način:

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 9.962.840,74 | 10.417.147,71 |
| Dospjele obveze | 6.870,00 | 24.451,20 |